CELEX: 62012CN0534
Language: ro
Date: 2012-11-23 00:00:00
Title: Cauza C-534/12 P: Recurs introdus la 23 noiembrie 2012 de Luigi Marcuccio împotriva Ordonanței Tribunalului (Camera a treia) din 11 septembrie 2012 , cauza T-241/03 REV, Marcuccio/Comisia

9.3.2013   
            
            
               RO
            
            
               Jurnalul Oficial al Uniunii Europene
            
            
               C 71/5
            
         Recurs introdus la 23 noiembrie 2012 de Luigi Marcuccio împotriva Ordonanței Tribunalului (Camera a treia) din 11 septembrie 2012, cauza T-241/03 REV, Marcuccio/Comisia
   (Cauza C-534/12 P)
   2013/C 71/08
   Limba de procedură: italiana
   
      Părțile
   
   
      Recurent: Luigi Marcuccio (reprezentant: G. Cipressa, avocat)
   
      Cealaltă parte din procedură: Comisia Europeană
   
      Concluziile
   
   
               —
            
            
               Anularea în integralitate și fără excepție a Ordonanței emise de Tribunalul Uniunii Europene la 11 septembrie 2012 în cauza T-241/03 REV
            
         
               —
            
            
               Cu titlu principal,
               
                           (a)
                        
                        
                           declararea admisibilității cererii recurentului introduse la 27 decembrie 2011, în revizuirea Ordonanței din 17 mai 2006 a Camerei întâi a Tribunalului în cauza T-241/03, Marcuccio/Comisia, pendinte la Tribunal, cerere din 27 noiembrie 2011, în urma căreia s-a introdus prezenta cauză, și, în consecință, dispunerea continuării procedurii ex lege, precum și
                        
                     
                           (b)
                        
                        
                           obligarea Comisiei la plata către recurent a cheltuielilor de judecată efectuate de acesta din urmă cu privire la prezenta procedură sau
                        
                     
         
               —
            
            
               Cu titlu subsidiar, trimiterea prezentei cauze la Tribunal pentru a se pronunța din nou cu privire la admisibilitatea cererii din 27 decembrie 2011 și, ulterior, dacă este cazul, cu privire la fondul cauzei.
            
         
      Motivele și principalele argumente
   
   
               1.
            
            
               Erori de procedură care aduc atingere intereselor recurentului, din care decurg grave erori de raționament juridic, între care: a) lipsa totală a cercetării judecătorești și a motivării ordonanței atacate; b) încălcarea unor norme fundamentale de procedură; c) încălcarea principiului competenței nederogabile de a soluționa cauza, care aparține instanței naturale determinate în prealabil prin lege; d) încălcarea dispozițiilor de la articolul 64 alineatul (4) primul paragraf din Regulamentul de procedură al Curții, a articolului 127 alineatele (1) și (2) din regulamentul menționat și, în cele din urmă, a dreptului procesual de natură potestativă al recurentului de a propune Tribunalului în orice moment să adopte o măsură de organizare a procedurii privind prezenta cauză;
            
         
               2.
            
            
               Încălcarea articolului 44 alineatele (1) și (2) din Statutul Curții de Justiție a Uniunii Europene;
            
         
               3.
            
            
               Încălcarea unui principiu general de drept cuprins într-o hotărâre a instanței Uniunii, respectiv în Hotărârea Curții din 13 octombrie 1977 în cauza C-56/75 REV, Elz/Comisia;
            
         
               4.
            
            
               Lipsa totală a cercetării judecătorești și a motivării ordonanței atacate, ca urmare a denaturării sau a deturnării faptelor și afirmațiilor recurentului.